Από τον Μινώταυρο του μύθου στον Μινώταυρο της τέχνης: O Picasso και το μυθικό υβρίδιο
Creators: name: Ζεγγίνη, Μυρτώ Γεωργίου
Publisher: name: Aristotle University of Thessaloniki
Year: 2023
Subjects: Μινωικός Πολιτισμός
Μινώταυρος
Picasso
Minoan Civilization
Minotaur

description: Η παρούσα εργασία πραγματεύεται τον ανασχεδιασμό της έκθεσης που έλαβε χώρα στο Μουσείο Κυκλαδικής Τέχνης στην Αθήνα το 2019, με τίτλο «Picasso και Αρχαιότητα: Γραμμή και Πηλός», με επιμελητή τον Νικόλαο Σταμπολίδη, γενικό Διευθυντή του Μουσείου Ακρόπολης σήμερα. Η μελέτη του ανασχεδιασμού της έκθεσης που παρουσιάζεται σε αυτό το πόνημα έχει ένα διαφορετικό μουσειολογικό αφήγημα από την προηγούμενη έκθεση. Έχοντας διαφορετικά δεδομένα στοιχεία, από την δυνατότητα εκμετάλλευσης του κτιριακού όγκου για την έκθεση έως την δυνατότητα χρήσης πολλών εκθεμάτων χωρίς συμβατικούς τεχνικούς περιορισμούς, δημιουργήθηκε μία καινούρια έκθεση με τίτλο «Από τον Μινώταυρο του μύθου στον Μινώταυρο της τέχνης: O Picasso και το μυθικό υβρίδιο». Η νέα έκθεση αποτελείται από δύο μέρη τα οποία παρουσιάζονται στη Νέα Πτέρυγα: Ντόλλυ Γουλανδρή του Κεντρικού κτιρίου του Μουσείου Κυκλαδικής Τέχνης και στο Μέγαρο Σταθάτου αντίστοιχα. Από τον τίτλο φανερώνεται η εστίαση στη φυσιογνωμία του Μινώταυρου. Με αφορμή αυτή τη μορφή, η έκθεση αναφέρεται αρχικά στον προϊστορικό πολιτισμό της Κρήτης και έπειτα στη φυσιογνωμία που απέδωσε ο Pablo Picasso στον Μινώταυρο. Ειδικότερα, σε πρώτο στάδιο παρουσιάζονται κομβικά στοιχεία του μινωικού πολιτισμού που τον συνδέουν με την τέχνη της Δύσης και σε δεύτερο στάδιο επιλέχθηκε η ειδική μελέτη και η εστίαση στο έργο του Picasso, του οποίου το περιεχόμενο, κατά τις αρχές του 20ου αιώνα, αποτελεί παράδειγμα επιρροής από το μινωικό πολιτισμό και τον μύθο του Μινώταυρου. Δηλαδή από ένα γενικό πλαίσιο οδηγούμαστε σε ένα πιο ειδικό. Τα κομβικά στοιχεία του πρώτου μέρους είναι το ανασκαφικό έργο του Βρετανού αρχαιολόγου Sir Arthur Evans, χαρακτηριστικά της μινωικής τέχνης και αρχετυπικά σύμβολα που αποτέλεσαν ερέθισμα δημιουργίας μεταγενέστερων έργων τέχνης και η παρουσίαση μέρους συγκεκριμένου καλλιτεχνικού τύπου της Δύσης που εκφράζει τις επιρροές από τον συγκεκριμένο προϊστορικό πολιτισμό. Ο Picasso εμφανίζεται στο Μέγαρο Σταθάτου μέσα από τα έργα που επικεντρώνονται αποκλειστικά στη φυσιογνωμία του μυθικού πλάσματος και μόνο σε αυτό. Μέσα από το Μινώταυρο ο καλλιτέχνης δίνει ένα δικό του μήνυμα για τα ανθρώπινα πάθη και την ανθρώπινη φύση και εν τέλει μέσα από ένα μυθολογικά γνωστό «τέρας» ο επισκέπτης γνωρίζει ένα διαφορετικό πλάσμα που ζει μέσα στο λαβύρινθό του αλλά αποκτά μία πιο οικεία προς αυτόν φυσιογνωμία.
description: This study concerns the redesign of the exhibition that took place at the Museum of Cycladic Art in Athens in 2019 entitled "Picasso and Antiquity: Line and Clay", curated by Nikolaos Stampolidis, general director of Acropolis Museum. The exhibition redesign study presented in this essay has a different museological narrative than the previous one. Having no restrictions, we had the opportunity of exploiting the whole of the museum complex and use many exhibits without technical limitations. In this way a new exhibition was created with the title "From the Minotaur of myth to the Minotaur of art: Picasso and the mythical hybrid". The new exhibition consists of two parts which are presented in the New Museum Room named Dolly Goulandris of the Central Building of the Museum of Cycladic Art and in Megaron Stathatou. The focus on the Minotaur's physiognomy is obvious from the title. The exhibition first refers to the prehistoric culture of Crete and then to the physiognomy that Picasso attributed to the Minotaur. In particular, the first part of the exhibition, some key elements of the Minoan culture are presented and are connected with the art of the West during the first decades of 20th century, while the second part is dedicated to the work of Picasso, instantiated the influence of Minoan culture and the myth of the Minotaur during the beginning of the 20th century. Thus, from the general subject of minoan influence in the West, we move to the specific work of Pablo Picasso. The key elements of the first part are the excavation work of British Archaeologist Sir Arthur Evans, features of Minoan art and archetypal symbols that contributed to the creation of later works of modern art, and the presentation of specific artists and works of art that claim the minoan influences. Picasso appears the second part of the exhibition, held at Megaro Stathatou, specifically through works that address the mythical creature of Minotaure. Through the Minotaur, the artist creates his own symbols and message about human passions and human nature and finally through the Minotaure, commonly perceived as a"monster" the visitor gets to know a different creature that lives inside his labyrinth but has a more familiar character.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)